
ПРОПОЗИЦИЈЕ 

За  слање  дигиталних  фотографија  насталих  у  данима  изолације 
узроковане  актуелном  пандемијом  корона  вируса 

Фото  савез  Србије  покреће  недељне  циклусе  презентације  најбољих  фотографија  чланова  Савеза 
које  су  настајале  искључиво  у  кућним  условима  током  трајања  ванредног  стања  у  Републици 
Србији  узроковане  пандемијом  корона  вируса.  На  овај  начин  ФСС  жели  да  подржи  мере  Владе 
Републике  Србије  и  да  пружи  могућност  својм  члановима  да  се  баве  фотографијом  у  ванредним 
условима.  Такође  желимо  да  још  једном  потврдимо  колико  добра  фотографија  не  зависи  само  од 
повољних  услова  и  савршене  технике  већ,  пре  свега,  од  маште  и  креативности  аутора.  По 
завршетку  ванредног  стања  и  нормализацији  ситуације  од  приспелих  фотографија  направиће  се 
виртуелна  изложба  и  доделити  признања  најбољим  ауторима. 

1.  Организатор:  Фото  савез  Србије. 

2.  Тема  изложбе  је  СЛОБОДНА,  са  фотографијама  које  су  настале  искључиво  у  кућним 
условима  током  трајања  ванредне  ситуације  у  Србији.  Неће  се  примати  фотографије  које  су 
настале  пре  15.  марта  када  је  уведено  ванредно  стања  у  Републици  Србији. 

3.  Аутор  може  послати  само  1  (једну)  фотографију  дневно. 

4.  Право  учешћа  на  изложби  имају  сви  чланови  Фото  савеза  Србије. 

5.  За  актуелну  недељу  фотографије  за  селектовање  ће  се  примати  до  петка  закључно  са  24  часа. 
Фотографије  приспеле  после  тог  рока  ће  се  селектовати  у  следећем  недељном  циклусу. 

6.  Фотографије  слати  на  електронску  адресу:  izolacija@fotoss.org  у  JPEG  формату,  са  дужом 
страном  од  2000  пиксела. 

7.  Име  фајла  сваке  фотографије  треба  да  има  наведено:  презиме  и  име  аутора  и  назив  рада, 
латиничним  писмом  без  наших  слова  (č,  ć,  š,  đ,  ž). 

8.  Фотографије  приспеле  ca  непотпуним  подацима  неће  бити  селектоване. 

9.  Изабране  фотографије  за  актуелну  недељу  ће  бити  објављене  на  сајту  Фото  савеза  Србије. 

10.  Селекцију  радова  ће  обавити  Милан  Живковић,  председник  Уметничког  савета  ФСС  или  неко 
од  чланова  Уметничког  савета  кога  предложи  Председник. 

11.  По  укидању  ванредног  стања  и  нармализацији  ситуације  у  друштву  обавиће  се  избор  радова  за 
виртуелну  изложбу  и  изабраће  се  најбоље  фотографије,  а  аутори  истих  биће  награђени 
вредним  фотографским  публикацијама. 

12.  Аутори  се  одричу  права  на  надокнаду  за  медијско  коришћење  фотографија  у  циљу 
информисања  јавности  о  запаженим  радовима  који  су  приспели  и  виртуелној  изложби  која  ће 
настати  од  истих. 

Слањем  радова  сматраће  се  да  аутор  у  свему  прихвата  одредбе  ових  Пропозиција. 

Додатне  информације:  Мирослав  Предојевић,  секретар  ФСС,  тел.  064/11-32-381 


